《八月十六夜邀兆和民服民孝元叔乘潦泛月》
明代·吕时臣

雨歇秋方静，扶携上塌船。
共怜今夕好，不减昨宵圆。
绝潦浑无地，除山尽是天。
清光溢心眦，倾赏愈丁年。

作者简介：一名时。明浙江鄞县人，字中父，一作仲父。工诗，亦工散曲。以避仇远游，历齐、梁、燕、赵间，为人贞介廉洁。客死涉县，卒年七十。有《甬东山人稿》。